《夏日观莲忆濂溪雅趣 其一》
明代·王凤翎

何年白社种青莲，君子堂开俨昔贤。逃暑共寻泉石约，采芳重结水云缘。

郫筒香注流霞满，仙掌珠擎湛露圆。三径不知身已隐，尚从濂洛问真诠。

作者简介：王凤翎，字九苞，又字仪明、宜明，号鸣冈。东莞人。明世宗嘉靖三十四年（一五五五）举人。官广西宜山知县。事见清道光《广东通志》卷七四。